Antti Hassi

Antti Vilhelm Hassi (28. joulukuuta 1931 Jämsä – 23. tammikuuta 2019 Helsinki) oli Taideteollisen korkeakoulun professori.

Henkilöhistoria
Hassin vanhemmat olivat maanviljelijä Emil Hassi, aiemmin Granberg, ja postinhoitaja Hilja Maria (Maija) Norrgård. Hänen veljiään olivat professori Osmo Hassi ja metsäneuvos Yrjö Hassi.

Antti Hassi toimi kuvaamataidon opettajana ja taidemaalarina vuosina 1953–1971. Hän aloitti periodiopettajana Yleisradion ammattiopistossa 1962 ja toimi Helsingin ja Tampereen yliopistoissa vuoteen 1985. Hän toimi Taideteollisen oppilaitoksen eli nykyisen Taideteollisen korkeakoulun maalauksen, piirustuksen ja yleisen sommittelun tuntiopettajana sekä taiteellisen johtajan assistenttina vuosina 1958–1962. Taideteollisen oppilaitoksen yliopettaja hän oli 1971–1973 ja Taideteollisen korkeakoulun taidekasvatuksen professori 1973–1983.  Hassi vaikutti Lahden Muotoiluinstituutin perustamiseen ja toimi Lahden taideoppilaitosten suunnittelijana 1970–1971 ja Muotoiluinstituutin rehtorina 1983–1994.

Urallaan Hassi työskenteli määrätietoisesti muotoilun ja taidekasvatuksen aseman vahvistamiseksi.  Eläkkeelle muista tehtävistä jäätyään hän toimi vielä Muotoilun tutkimuslaitoksen johtajana vuosina 1995–2000.Esittely. Muotoilun tutkimuslaitos. Viitattu 29.3.2021 (Archive.org 4.2.2001) Hassi palkittiin Taideteollisen korkeakoulun kunniajäsenyydellä vuonna 2009. 

Julkaisuja
 Hassin paperi, omakustanne 2020  (postuumisti julkaistut muistelmat)

 Lähteet 

Luokka:Suomalaiset taidemaalarit
Luokka:Kuvaamataidonopettajat
Luokka:Suomen koulujen rehtorit
Luokka:Taideteollisen korkeakoulun professorit
Luokka:Suomalaiset professorit
Luokka:Vuonna 1931 syntyneet
Luokka:Vuonna 2019 kuolleet